##### நடுநிலை
1. தேனி சுப்பிரமணி பற்றிய உரையாடல் த.வி. பயனர்களின் பொறுமையை நீண்டகாலம் சோதித்துவிட்டது. எனினும், அவர் த.வி. வளர்ச்சிக்குத் துணைநின்ற ஒருவர் என்ற முறையிலும், தானாகவே முன்வந்து நிர்வாக அணுக்கத்திலிருந்து விலக விருப்பம் தெரிவிக்கவில்லை என்ற முறையிலும், உரையாடல் போன போக்கிற்கு அவர் மட்டும் காரணம் அல்ல என்ற முறையிலும் அவர்மீது ஒழுங்குமுறை நடவடிக்கை எடுக்கவா வேண்டாமா என்ற கேள்விக்கு ஆம் அல்லது இல்லை என்று பதில்கூற முடியாத நிலையில் உள்ளேன். அண்மைக்காலத்தில் த.வி.யில் அவருடைய பங்களிப்புகள் எதுவும் என் கண்ணுக்குப் படவில்லை. ஒருவேளை அவரே விக்கியிலிருந்து விலகிவிட்டாரோ என்றுகூட எண்ணத் தோன்றுகிறது. தற்போது எந்தவொரு நடவடிக்கையும் எடுக்காமல், நீண்டகாலம் அவரது பங்களிப்பு இல்லையென்றால், அவர் தானாகவே விக்கிப் பொறுப்பிலிருந்து விலகியதாகக் கொள்ளலாமா? கடந்த காலத்தில் அவ்வாறு சில நிர்வாகிகள் பொறுப்பிலிருந்து விடுதலைபெற்றதாக எங்கோ பார்த்த நினைவு.--பவுல்-Paul (பேச்சு) 23:52, 3 மார்ச் 2014 (UTC)
1. நான் இருமுறை "நடுநிலை" வாக்கு அளிக்க முனையவில்லை. ஆனால் சற்று முன்பு சிவகோகசரன் கூறிய கருத்தைப் பார்த்ததும் என் உள்ளத்தில் எழுந்ததைப் பகிர்ந்துகொள்ள விரும்புகின்றேன். சிவகோசரன் கூறுவது: //தேனியாருடன் தொடர்பு கொண்டு இனியாவது இத்தவறுகள் நடைபெறாதென்பதை (உ+ம்: நூலாக்கம் பெறும் தமிழ் கம்பியூட்டர் தொடரில் திருத்தம் மேற்கொள்ளல்) கனக்ஸ், மயூரநாதன் போன்ற பெரியவர்கள் யாராவது உறுதிப்படுத்தினால் அவர் நிர்வாகியாகத் தொடர அனுமதிக்கலாம்.// "இனியாவது இத்தவறுகள் நடைபெறாது" என்று தேனி சுப்பிரமணி உறுதிப்படுத்த முன்வராவிட்டால் நிர்வாக அணுக்கத்தை நீக்கலாம் என்று கொள்ளலாமா என்றொரு கருத்தை முன்வைக்க விரும்புகிறேன். நன்றி--பவுல்-Paul (பேச்சு) 16:31, 6 மார்ச் 2014 (UTC)
1. (1) **நான் உட்பட** எவருமே இந்தப் பிரச்சினையை சரியான முறையில் அணுகவில்லை என்பது எனது கருத்து. (2) திடீரென புகுபதிகை செய்து கருத்துகளை இட்ட இராசன் என்பவர் குறித்தும், புகுபதிகை செய்யாது அனைவரையும் சிக்கலில் மாட்டிவிட்ட (மிரட்டிய) மற்ற அனானிப் பயனர்கள் குறித்தும் எனக்கு நம்பிக்கையில்லை. (3) **நம் பிள்ளை என்ன தவறு செய்தாலும், அவனை முறைப்படி கண்டிக்க வேண்டுமே தவிர்த்து, வெளியில் அவனை எப்போதும் விட்டுக் கொடுக்கக் கூடாது! அதையேத் தான் விக்கியில் நாம் ஒவ்வொருவரும் செய்ய வேண்டும். என்ன பிரச்சினை என்றாலும் இங்கேயே முறைப்படி நயமுடன் உரையாடி, தமிழ் விக்கியினை வளர்க்க வேண்டும்.** - அதாவது தமிழ் விக்கி குறித்து நாமே தவறாக வெளியில் பேசலாமா? தமிழ் விக்கியை தனது குழந்தையாக ஒவ்வொருவரும் கருதவேண்டும்! (4) இளைய தலைமுறைக்கு வயதில் பெரியவர்களும், அனுபவத்தில் சிறந்தவர்களும் நல்ல முன்னுதாரணங்களாக இருந்து தமிழ் விக்கியை தொடர்ந்து நல்ல நிலைக்கு கொண்டுசெல்ல வேண்டும் என்பது எனது வேண்டுகோள். (5) இங்கு பயனர்களாக இருக்கும் பள்ளி மாணவர்கள், கல்லூரி மாணவர்கள் மற்றும் அனைத்து துடிப்பான இளைஞர்களும் பொறுப்புடனும், பொறுமையுடன் நடந்துகொள்ள வேண்டும் எனவும் வேண்டுகிறேன்! --மா. செல்வசிவகுருநாதன் (பேச்சு) 03:20, 4 மார்ச் 2014 (UTC)
1. வெளிப்படயாக வாசிக்கும் போது தேனி அவர்கள் விக்கி பண்பாடுகளுக்கு அப்பாற்பட்டு செயற்பட்டதாகத் தெரிகின்றது. ஆயினும் இதனை முதலில் இருந்து தொடராத காரணத்தாலும் இது போன்ற நிகழ்வுகளினால் விக்கியில் பங்களிக்கும் சிறிதளவு நேரமும் சிதறிவிடக்கூடாது என்பதற்காகவும், நடுவுநிலையை எடுத்துக்கொள்கின்றேன். இறுதியாக தமிழ் விக்கி சமூகம் எடுக்கும் முடிவிற்கு நானும் உடன்படுவேன். அப்போது வந்து கூக்குரலிட்டு அடம்பிடிக்கேன். --ஜெ.மயூரேசன் (பேச்சு) 08:41, 4 மார்ச் 2014 (UTC)
1. விக்கிப்பீடியா பத்தாண்டுக் கொண்டாட்டத்தில் கலந்து கொள்ளாததாலும் முகநூல் பதிவுகளையும் இங்கு நடந்த நீண்டநெடிய உரையாடல்களைப் படித்தும் ஒரு முடிவுக்கு வர இயலாததால் நடுநிலை வகிக்கிறேன். தற்போது பயனர் கனக்சின் பேச்சுப் பக்கத்தில் நடக்கும் உரையாடல் எங்கு போய் முடியுமோ எனத் தெரியவில்லை. இந்த வாக்கெடுப்பு முடிந்து பக்கம் மூடப்படக் காத்திருக்கிறேன்.--மரு. பெ. கார்த்திகேயன் (karthi.dr) (பேச்சு) 11:33, 4 மார்ச் 2014 (UTC)
1. எனக்கு ஒன்றும் விளங்கவில்லை. குற்றச்சாட்டு, விசாரணை என்று நேரத்தைச் செலவழிக்காமல் அனைவரும் பங்களிக்கலாம் என நினைக்கின்றேன். --G.Kiruthikan (பேச்சு) 10:48, 7 மார்ச் 2014 (UTC)
1. காலம் கடந்த நீதி மறுக்கப்பட்ட நீதிக்குச் சமம்--ஸ்ரீதர் (பேச்சு) 14:49, 9 மார்ச் 2014 (UTC)  
##### நிருவாக அணுக்கத்தை நீக்க வேண்டாம்
1. ஒரு பயனரின் நிர்வாக நீக்கம் தொடர்பாக இராசன் போன்ற பயனர்கள் முறையீடு செய்ய முடியாது என்று ஏற்கனவே நாம் உரையாடியுள்ளோம். எனவே அவரது (நிருவாக அணுக்கம் தொடர்பான) முறையீடுகள் உடனடியாகவே நீக்கப்பட்டிருக்க வேண்டியவை. மேலும், முறையீடு செய்யப்பட்ட பின்னர் இது குறித்த கொள்கை வகுக்கப்பட்ட படியால் மேற்படி புதிய கொள்கைக்கு பொருந்தாது. எனவே இம்முறையீடு செல்லாது என அறிவித்து தேனி சுப்பிரமணியின் நிருவாக அணுக்கம் நீடிக்க வேண்டுகிறேன்.--Kanags <sup>\உரையாடுக</sup> 07:09, 3 மார்ச் 2014 (UTC)
1. தேனி சுப்பிரமணி 2011 இலிருந்தே தன்னைப் பற்றிய கட்டுரையினைத் தொகுத்துவருகிறார். தனது இணையத் தளத்துக்குப் பெருமளவில் இணைப்புக்களை வழங்கியுள்ளார். இவையெல்லாம் அந்தக் காலப்பகுதியிலேயே சுட்டிக் காட்டப்பட்டுத் தடுக்கப்பட்டிருக்க வேண்டியவை. தமிழக அரசுடனான தொடர்பு/ முயற்சி போன்றவையும் பலகாலத்துக்கு முந்தையவையே. இவற்றை அந்த அந்தக் காலத்தில் தடுத்திருந்தால் இந்த உரையாடலே தேவையில்லை. இங்கே மிகப்பெருவளவு விக்கிநேரம் வீணாக்கப்படுகிறது. கனகு சுட்டியபடி கொள்கை புதியது. தமிழ் கம்பியூட்டரில் த.வி பற்றித் தவறாக எழுதியிருந்தால் அதற்கான மறுப்பினை வேறெவரேனும் கூட எழுதியனுப்பலாம். நன்றி. கோபி (பேச்சு) 10:11, 3 மார்ச் 2014 (UTC)
1. தேனி சுப்பிரமணி மீது தனிப்பட்ட முறையில் ‘நடிகர்’ என்ற பதக்கம் வழங்கி பிரச்னையை ஆரம்பித்து வைத்தவர்களை நீக்குவது தான் முறை. தமிழ் விக்கிப்பீடியாவில் பல கருத்து உள்ளவர்கள் நிருவாகத்தில் இருப்பது அவசியமே. இல்லையென்றால் ஒரு குழு மட்டும் இங்கே dominate செய்து எல்லாவற்றையும் தங்கள் விருப்பம் போல மாற்றியமைத்து தமிழ் விக்கிப்பீடியாவையே சீரழித்து விட வாய்ப்புகள் அதிகம். இந்த பிரச்னையில் குற்றம்சாட்டும் தரப்பு வேண்டுமென்றே குழு மனப்பான்மையோடு இணைந்து தமிழ் விக்கிப்பீடியாவில் சிறப்பாகச் செயல்பட்டு வரும் ஒரு நிருவாகியை நீக்கக் கோரிக்கை வைப்பது சரியே அல்ல. அவர் கட்டுரை இணைப்புகள் கொடுத்ததில் தவறு என்றால் அதனை இவர்கள் நீக்கலாமே? ஏன் அதனைச் செய்யாமல் இத்தனை காலம் கழித்து இப்போது பிரச்னை எழுப்ப வேண்டும்? தவிர அடுத்து அவர் தரப்பில் ஒரு குழுவைச் சேர்ந்து நீக்கக்கூடாது என்று பதிலுக்கு குரலெழுப்பினால் என்னவாகும்? மொத்தத்தில் இப்படி ஒரு வாக்கெடுப்பே அவசியம் இல்லாதது! இதில் ஏற்படுத்தும் காலவிரயத்தை வேறு பயனுள்ள வகையில் செலவழிக்கலாம்.மாயவரத்தான் (பேச்சு) 11:31, 3 மார்ச் 2014 (UTC)
1. --Natkeeran (பேச்சு) 21:47, 3 மார்ச் 2014 (UTC)
1. பல ஆண்டுகளாக இடம்பெற்ற விடயங்களை ஒன்றாகக் குவித்து இங்கே குற்றச்சாட்டுகள் முன்வைக்கப்பட்டுள்ளன. இவை எல்லாமே அந்தந்த நேரங்களில் குறித்த பயனரின் கவனத்துக்குக் கொண்டுவரப்பட்டு அவற்றைச் சரி செய்வதற்கு வாய்ப்பு வழங்கப்படவில்லை. மாற்றாக, பத்தாண்டுக் கொண்டாட்டங்கள் தொடர்பாகத் குற்றஞ்சாட்டப்பட்டவர் விமர்சித்ததைத் தொடர்ந்து இவற்றைக் குற்றச்சாட்டுகளாக முன்வைத்திருப்பது இக்குற்றச் சாட்டுகளின் பின்னணியில் உள்நோக்கங்கள் இருக்கலாமோ என்ற ஐயத்தை ஏற்படுத்துகின்றது. எனவே இதன் அடிப்படையில் குறித்த பயனரின் நிர்வாக அணுக்கத்தை நீக்குவது இது ஒரு பழிவாங்கல் நடவடிக்கை என்ற எண்ணத்தை ஏற்படுத்தும்.
1. : இந்தக் குற்றச் சாட்டுக்களை முதலில் முன்வைத்த இராசன் என்ற பயனர் குற்றச் சாட்டுகளை முன்வைப்பதற்காகவே தன்னைப் பயனராகப் பதிவு செய்து கொண்டவர். இவர் விக்கிப்பீடியாவின் ஒரு பக்கத்தில் அளித்துள்ள ஒரு விளக்கத்தில் விக்கிப்பீடியாவுக்கு வெளியே குற்றஞ்சாட்டப்பட்டவரோடு அவருக்குத் தனிப்பட்ட பிரச்சினைகள் இருப்பது வெளிப்படையாகத் தெரிகிறது. எனவே விக்கிப்பீடியாவின் நலன் அல்லாது தனது பகையைத் தீர்த்துக்கொள்வதே குற்றச்சாட்டுக்களின் நோக்கமாக இருக்கலாம். இவ்வாறான நடவடிக்கைகளுக்கு விக்கிப்பீடியர்கள் இடமளிக்கக்கூடாது.
1. : பயனர் இராசன் தமிழ் விக்கிப்பீடியாவில் பங்களித்தவரோ, கலந்துரையாடல்களில் கலந்து கொண்டவரோ அல்ல. ஆனால் அவர் இங்கே பல ஆண்டுகளுக்கு முன் நடந்த விடயங்களைக் கூடத் தெரிந்து வைத்திருக்கிறார். அத்துடன் தனிப்பட்ட மடல்களில் விவாதிக்கப்படும் விடயங்களும் அவருக்கு உடனுக்குடன் தெரிந்து விடுகிறது. எனவே இவர் ஒரு கையாளாக அல்லது கைப்பாவையாக இருக்கக்கூடிய வாய்ப்புக்கள் குறித்து ஐயம் ஏற்படுகிறது. விடயம் தெரிந்தவர்கள் பிடிபடாமல் இவ்வாறு செயற்பட முடியும்.
1. : தனிப்பட்ட முறையில் வாய்மொழியாகச் சொன்ன விடயங்கள் குற்றச் சாட்டுகளாகச் சொல்லப்படுகின்றன. இவற்றைச் சான்றுகளாக எடுத்துக்கொள்ள முடியாது. குறித்த கருத்து எந்தச் சூழலில் சொல்லப்பட்டது, குறித்த பயனர் இங்கு முன்வைக்கப்படும் அதே பொருளைத்தான் எண்ணிச் சொன்னாரா என்பவற்றையெல்லாம் தீர்மானித்தல் கடினம்.